open-index/open-wikipedia-markdown huggingface dataset:
Italijos sportas

**[[Italija|Italijos]] sportas** turi labai gilias tradicijas. Beveik visose sporto šakose (tiek komandinėse, tiek individualiose) Italija turi tarptautinių atstovų ir didelių pasiekimų.

## [[Futbolas]]
Futbolas (*[[Italų kalba|italų klb.]] calcio*) yra pati populiariausia sporto šaka šalyje. Italijos nacionalinė rinktinė laimėjo pasaulio čempionų titulą keturis kartus (1934, 1938, 1982 ir 2006), taip pat du kartus Europos čempionų titulą – 1968 m. bei 2021 m., bei aukso medalį Olimpinėse žaidynėse 1936 m. Dauguma Italijos futbolo klubų nuolat dalyvauja aukščiausiuose Europos turnyruose. Šalies aukščiausia futbolo lyga Serie A laikoma viena stipriausių pasaulyje.

## [[Automobilių sportas]]

Automobilių sportas taip pat labai populiarus Italijoje. Šalis turi savo legendinę komandą Formulės 1 lenktynėse - Scuderia Ferrari, kuri yra laimėjusi daugiausia asmeninių ir komandinių čempionų titulų, daugiausia pergalių ir kt. Taip pat kiti šalies gamintojai - Maserati, Lamborghini, Alfa Romeo, De Tomaso, Dallara, Lancia ir kiti dalyvavo ar dalyvauja įvairiose lenktynėse.

## Motociklų sportas
Motociklų sportas susilaukia nemažai dėmesio Italijoje. Prie televizorių šios lenktynės sulaukia apie 8 milijonus žiūrovų. Šioje šalyje įsikūrusios žymiausios motociklų gamintojos - Benelli, Ducati, Aprilia ir kiti. 

Italas Giacomo Agostini yra visų laikų sėkmingiausias motociklų sportininkas, laimėjęs 122 motociklų čempionato lenktynes, taip pat daugelio ekspertų laikomas geriausiu motociklų lenktynininku. Taip pat rekordininkas yra kitas italas Valentino Rossi, laimėjęs net 9 pasaulio motociklų čempiono titulus. Pagal bendrų pergalių skaičių jis yra antras po Giacomo Agostini.

## Regbis
Šalies regbio komandos dalyvauja savo nacionaliniame čempionate (Super 10), taip pat Europos Heineken regbio turnyre, Pasaulio regbio taurėje ir Šešių nacijų čempionate. Nacionalinė šalies regbio lyga įkurta 1950 m.

## [[Krepšinis]]
Krepšinis (*[[Italų kalba|italų klb.]] pallacanestro*) šalyje po truputį populiarėja, nors lyga jau egzistuoja nuo 1950-ųjų. Šalies aukščiausia lyga vadinama Serie A ir dažnai vadinama trečia stipriausia lyga pasaulyje po JAV NBA ir Ispanijos ACB.

## [[Tinklinis]]
Italijos (*[[Italų kalba|italų klb.]] pallavolo*) tinklinio komandos (moterų ir vyrų) dažnai įvardijamos vienos iš geriausių pasaulio reitinguose.

## Dviračių sportas
Dviračių sportas stipriai reklamuoja šalį pasaulyje. Italija laimėjo daugiausiai Pasaulio dviračių lenktynių čempionatų pasaulyje po Belgijos. Giro d'Italia puikiai žinomos ilgų distancijų lenktynės, kurios vyksta šalyje kiekvieną gegužę ir yra viena iš Grand Tours lenktynių kartu su Tour de France ir Wuelta a España.

## Kitos populiarios sporto šakos
* Tenisas
* Golfas
* Atletika
* Riedučių riedulys (Kvodas)
* Vandens sportas
* Žiemos sportas
* Kovos sportas
* Beisbolas
* Amerikietiškas futbolas
* Kriketas

## Taip pat skaitykite
* Italija olimpinėse žaidynėse

## Nuorodos
* Italijos olimpinis komitetas
Čanai

**Čanai** () – nenuotakus druskingas ežeras Rusijoje, Novosibirsko srityje, Barabos žemumoje.

Plotas priklausomai nuo kritulių kiekio svyruoja tarp 1400–2000 km². Tai didžiausias ežeras Vakarų Sibire.

Ežeras yra 106 m aukštyje virš jūros lygio. Krantai žemi, smarkiai raižyti. Ežere gausu salų. Pietuose protaka jungiasi su Mažųjų Čanų ežeru. Pakrantėse auga beržų ir drebulių miškeliai, telkšo maršos. Čia veisiasi įvairūs paukščiai. Žvejyba.

## Šaltiniai
Belojės ežeras

**Belojės ežeras, Baltasis ežeras** () – ežeras Rusijoje, Vologdos srityje. Apskritimo formos; matmenys 46 ir 33 km. Įteka Kovžos, Kemos, Megros upės, išteka Šeksna.

Ežeras įeina į Volgos-Baltijos vandens kelią (iškastas 67 km kanalas aplink ežerą). Nuo 1964 m. Belojės ežeras yra Šeksnos HE tvenkinio dalis. Pietiniame krante įsikūręs Belozersko miestas.

## Šaltiniai
Amensalizmas

**Amensalizmas** – organizmų santykiai, kai viena rūšis (individas) patiria žalą nuo kito individo (rūšies), o antrasis nepatiria nei žalos, nei naudos.

Pvz., bebrai užtvenkia upelį. Pakrantes užsėmusiame vandenyje žūsta pakrantėje augusios samanos. Bebrams samanų žuvimas neturi jokios įtakos, o samanos, aišku, patiria žalą.
Bazilijus I Makedonietis

**Bazilijus I Makedonietis** (, *Basileios I o Makedhon*, , apie 812 m. Adrianopolis, Makedonija – 886 m. rugpjūčio 29 d.) – 867–886 m. Bizantijos imperatorius.

## Biografija
Makedonų dinastijos pradininkas. Kilęs iš Makedonijos armėnų valstiečių. 
## Šeima
Pirmoji žmona Marija, su ja gimė sūnus Simbatiosas, vėliau Konstantinas, 869–879 m. imperatoriaus bendravaldis, ir duktė Anastasija.

Antroji žmona Eudokija Ingerina, imperatoriaus Mykolo III našlė, su ja turėjo tris sūnus:
* Leonas VI Išminčius, galimas imperatoriaus Mykolo III sūnus, sosto paveldėtojas.
* Steponas I, galimas imperatoriaus Mykolo III sūnus, Konstantinopolio patriarchas Steponas I.
* Aleksandras, nuo 912 m. imperatorius Aleksandras

## Valdymas

Apie 840 m. Bizantijos imperatoriaus aplinkos karininkas. 859 m. dalyvavo imperatoriaus Mykolo III žygyje į Mažąją Aziją, tapo jo favoritu. 866 m. nužudęs Mykolo III dėdę Bardą tapo imperatoriaus bendravaldžiu, nužudęs ir jį – imperatoriumi.

Pradėjo finansinės ir teisinės sistemos reformą. Toliau kovojo su musulmonais Mažosios Azijos rytuose, 872 m. nugalėjo jų sąjungininkus paulikianus. Kovėsi Viduržemio jūros salose, Bizantija keleriems metams atgavo Kiprą. Organizavo žygius į Eufrato regioną.

Sustiprino valdžią Pietų Italijoje, kur buvo įkurtos Kalabrijos ir Langobardijos provincijos, tačiau 878 m. prarado Sirakūzus (Sicilija). Apsaugojo Bizantijos bažnyčią nuo skilimo į Romos popiežiaus šalininkus ir ortodoksus. 870 m. Konstantinopolio patriarcho valdžią pripažino Bulgarijos bažnyčia.

## Šaltiniai

## Literatūra
# Treadgold, Warren (1997). A History of the Byzantine State and Society. Stanford: University of Stanford Press, p. 455. ISBN 0-8047-2630-2.
# Bury, John Bagnell (1912). A History of the Eastern Roman Empire, from the Fall of Irene to the Accession of Basil I, A. D. 802–867. London: MacMillan, p. 167
# Cyril Mango, "Eudocia Ingerina, the Normans, and the Macedonian Dynasty, " Zbornik radova Vizantoloskog Instituta, XIV–XV, 1973, 17-27.
# Yuri Babayan, Emperor of Byzantine Empire
Predestinacija

**Predestinacija** – lemties dogma, pagal kurią Dievas iš anksto nulemia, kurie žmonės bus išganyti, o kurie pasmerkti.

## Predestinacija religijose

Ši dogma labiausiai išplėtota krikščioniškuose kraštuose, tačiau artimų bruožų randama islame, judaizme ir zoroastrizme.

Kalvinizme mokoma, kad žmogus iš anksto arba pasmerktas arba išganytas, bet jis to nežino. Tačiau žmogus turi elgtis dorai ir teisingai net ir tada, jei jam atrodo, jog jis bus išteisintas ar pasmerktas. Ir viena, ir kita gali būti žmogaus nesupratimo ir nežinojimo rezultatas arba tiesiog išmėginimas, kaip pavyzdžiui, buvo išmėgintas Jobo tikėjimas. Žanas Kalvinas išrutuliojo nuostatą, kad žmogaus ekonominis klestėjimas iš dalies gali rodyti, jog jis yra Dievo išrinktas ir jau dabar Žemėje apdovanotas turtu, vaikais, sėkme.
Bazilijus II Bulgarmušis

**Bazilijus II Bulgarmušis** (, *Basileios II Boulgaroktonos*, apie 958 m. – 1025 m. gruodžio 15 d.) – 976–1025 m. Bizantijos imperatorius.

## Biografija
Kilęs iš Makedonų dinastijos. 960–976 m. su broliu Konstantinu buvo tėvo imperatoriaus Romano II bendravaldis. Motina armėnų kunigaikštytė Teofana. Anksti mirus tėvui motina ištekėjo už jo generolo Nikiforo II Foko, kuris tapo imperatoriumi, kol vaikai buvo maži. Jam mirus, imperatoriumi regentu tapo kitas generolas Jonas I Cimiskis. Tik kai mirė Jonas I, sostas atiteko vyriausiam broliui Bazilijui.

## Valdymas

Rėmėsi smulkiaisiais žemės savininkais ir kovojo su diduomene. 988–989 m. padedamas Kijevo Rusios kunigaikščio Vladimiro Sviatoslavovičiaus numalšino feodalinių didikų Bardo Fokos ir Bardo Skleroso sukilimus. 989 m. inicijavo kunigaikščio Vladimiro ir visos Rusios krikštą.

Rytuose sėkmingai priešinosi Egipto Fatimidų veržimuisi. 995 m. prisijungė Siriją. Rėmė Jeruzalės krikščionių bažnyčią. 986–1014 m. sėkmingai kariavo su Bulgarijos karaliumi Samuilu, todėl gavo pravardę Bulgarmušis. 1014 m. po pergalės prie Balatistos (Makedonija) paėmė į nelaisvę ir apakino apie 14 000 jo karių. 1018 m. galutinai prijungė Bulgariją. 1014–1021 m. įtvirtino valdžią Gruzijoje ir Armėnijoje. Mirė rengdamas žygį į Siciliją.

## Šaltiniai

## Literatūra
# John Julius Norwich, History of Byzantium
# Penelope Delta, The Age of the Bulgar-slayer (In Greek), 1911, ESTIA Publishing Co.
# Paul Stephenson, The Legend of Basil the Bulgar-Slayer, Cambridge (2003)
# Catherine Holmes, Basil II and the Governance of Empire (976–1025) Oxford University Press, ISBN 0-19-927968-3
Drakono dantys

**Drakono dantys** ( 'kupra') – taip šnekamojoje kalboje vadinamas Antrojo pasaulinio karo metu naudotas fortifikacijos elementas. Tai nupjautinės piramidės formos 90–120 cm masyvios kliūtys iš gelžbetonio. „Dantys“ būdavo sustatyti keliomis eilėmis ir turėjo bendrą pagrindą. Naudotos kaip prieštankinės kliūtys, kurios turėjo sulėtinti priešų tankų judėjimą. Taip prieštankiniam daliniui buvo lengviau atakuoti. Karo metu „dantys“ buvo naudojami kartu su kitomis, papildomomis kliūtimis, tokiomis, kaip, pavyzdžiui, prieštankiniai grioviai.

Šis užkardų tipas buvo plačiai naudojamas Antrojo pasaulinio karo frontuose.

## Nuorodos
* http://www.antraspasaulinis.net/uploader5/failai/Ardenai_Siegfriedo_linija.jpg 
* Daugiau: http://www.antraspasaulinis.net/print.php?plugin:content.740
Juozas Montvila

**Juozapas Montvila** (1885 m. sausio 3 d. Nendriniškės, Marijampolės apskritis – 1912 m. balandžio 15 d. Atlanto vandenynas) – Lietuvos Romos katalikų kunigas, spaudos darbuotojas, savo sielovados pareigą skęstančiame laive „Titanikas“ atlikęs iki pat mirties.

## Biografija

Kun. J. Montvila gimė 1885 m. sausio 3 d. Nendriniškių kaime. Augo Kazio Montvilos ir Magdės Karalevičiūtės-Montvilienės šeimoje kartu su dar 7 vaikais (gimė 10, iš jų 2 anksti mirė). Mokėsi Marijampolės gimnazijoje, Seinų kunigų seminarijoje. 1908 m. įšventintas kunigu ir paskirtas į Augustavo dekanato Lipsko parapiją. Už slaptą dvasinį patarnavimą unitams caro valdžios nubaustas: jam atimta teisė užimti kokias nors pareigas pastoracijoje. Redagavo Seinuose leidžiamą žurnalą „Šaltinis“, rašė pamokslus į kunigams skirtą leidinį „Vadovas“, piešė iliustracijas kai kuriems Vilniaus laikraščiams ir knygoms.

Negalėdamas Lietuvoje eiti kunigo pareigų išvyko į Angliją. Manoma, kad vyko į JAV darbuotis Atolo parapijoje. Per Atlantą išplaukė laivu „Titanikas“, kuris, susidūręs su ledkalniu, nuskendo. Užleido vietą kitiems, klausė išpažinčių, guodė ir ramino keleivius iki pat žūties. 

## Atminimo įamžinimas

* Lietuvių parapijos bažnyčioje Londone atidengta atminimo memorialinė lenta.
* Lietuvos tikintieji kreipėsi į Bažnyčios hierarchus prašydami pradėti beatifikacijos procesą.
* Skulptorius Petras Gintalas sukūrė sieninį medalį kun. Juozapo Montvilos žygdarbiui atminti.

## Nuorodos

* Stanislovas Sajauskas. Kun. Montvila ir jo žūtis „Titanike“ 
* XX a. tikėjimo liudytojai (Vilkaviškio vyskupija) 
* Biografija ''Titaniko enciklopedijoje'' (angl.)

## Šaltiniai

R. Butautas-Kudirka. Sūduvos dvasininkai. Vilnius. 2010.
Andronikas I Komninas

**Andronikas I Komninas** (, *Andronikos I Komnēnos*, apie 1122 m. Konstantinopolis – 1185 m. rugsėjo 12 d. ten pat) – 1183–1185 m. Bizantijos imperatorius.

## Biografija
Paskutinis Bizantijos imperatorius iš Komninų dinastijos. Po pusbrolio imperatoriaus Manuilo I Komnino mirties 1180 m. pasiskelbė mažamečio imperatoriaus Aleksijaus II globėju. 1183 m., manoma, organizavo Aleksijaus II nužudymą ir vedė jo našlę Teodorą.
## Šeima
Pirmosios žmonos vardas neišliko. Jų vaikai:
* Manuilas Komninas (g. 1145 m.), jo žmona Gruzijos princesė Rusudan, vaikai būsimiaji Trapezundo imperatoriai Aleksijus I Megas Komninas ir Dovydas I Megas Komninas.
* Jonas Komninas (g. apie 1159 m.), tėvo bendravaldis 1183–1185 m. ir nužudytas kartu su juo.
* Marija Komnina

Turėjo daug nesantuokinių ryšių. Su Jeruzalės karaliaus Bolduino III Jeruzaliečio žmona, antros eilės giminaite Teodora Komnina susilaukė sūnaus Aleksijaus Komnino, pradėjusio Gruzijos kunigaikščių Andronikašvilių (nuo 1826 m. ) dinastiją, ir dukters Irenos Komninos, kuri buvo ištekėjusi už imperatoriaus Manuilo I Komnino sūnaus Aleksijaus.

## Valdymas
Griežtomis priemonėmis, tokiomis, kaip aukščiausių valdininkų decimacija, naikino korupciją administracijoje, draudė administracinių postų pardavimą, mažino provincijų žemvaldžių įtaką. Siekė atkurti politinę sąjungą su Vakarais, pirmiausia su Venecija. Rytuose su sultonu Salachu ad Dinu sudarė taiką. Rėmė Graikų apeigų bažnyčios atskirumą.

Kai Sicilijos normandai, perėję Graikiją 1185 m. užėmė antrąjį pagal dydį imperijos miestą Salonikus, Konstantinopolis sukilo ir minia Androniką nužudė.

## Šaltiniai

## Literatūra
# The Oxford Dictionary of Byzantium, Oxford University Press, 1991.
# K. Varzos, Ē genealogia tōn Komnēnōn (Thessalonica, 1984) 1 t., 493–638 psl.
Jimmy McShane

**Jimmy McShane** (g. 1957 m. gegužės 23 d. – 1995 m. kovo 29 d.) – Šiaurės Airijos šokėjas ir dainininkas.

Buvo pasivadinęs **Baltimora**.

Išpopuliarėjo savo singlu *Tarzan boy*. Dainininkas mirė nuo AIDS 1995 m. kovo 29 d.

## Nuorodos
* http://www.thrillingdetective.com/eyes/mcshane.html
* http://www.80smusiclyrics.com/artists/baltimora.htm 
http://www.imdb.com/name/nm1209233/
Manly Palmer Hall

**Manly Palmer Hall** (1901 m. kovo 18 d. Kanadoje – 1990 m. rugpjūčio 29 d.) – JAV rašytojas ir mistikas.

Labiausiai žinomas už savo knygą *Visų Amžių slaptas mokslas (The Secret Teachings of All Ages)*, kurią pradėjo rašyti 21-erių metų ir baigė būdamas 27 metų. Pripažintas kaip pagrindinis žinovas religijos, mitologijos, misticizmo ir okultizmo srityse.

Karlas Jungas rašydamas savo *Psychology and Alchemy*, pasiskolino medžiagą iš Hallo privačios kolekcijos.

1934 m. Los Andžele įkūrė filosofinio ieškojimo draugiją (*Philosophical Research Society*), skirtą visų menų sudvasinimui.

1973 m. pripažintas kaip 33º masonas.

## Nuorodos
* Manly P. Hall archyvas 
* http://www.sacred-texts.com/eso/sta/ *The Secret Teachings of All Ages (1928)* internete
Vanessa Paradis

**Vanessa Chantal Paradis** (g. 1972 m. gruodžio 22 d.) – Prancūzijos dainininkė, aktorė bei fotomodelis.

## Biografija
Vanessa Paradis pirmą kartą į topus įsiveržė 1987 m., būdama vos 14-os metų paaugle. Jos singlas „Joe le taxi“ net 11 savaičių praleido Prancūzijos topų viršūnėje. Taip pat šis hitas užėmė aukštas pozicijas Jungtinės Karalystės, Norvegijos, Švedijos bei kitų šalių topuose.

1988 m. pasirodė debiutinis atlikėjos albumas „M&J“, laikomas vienu iš pačių sėkmingiausių debiutinių albumų prancūzų kalba.

Po poros metų Vanessa įrašė antrąjį savo studijinį albumą „Variations sur le même t’aime“. Jį prodiusavo prancūzų dainininkas Serge Gainsbourg.

1989 m. Vanessa Paradis pradėjo aktorės karjerą. Tais metais ji nusifilmavo romantinėje dramoje „Noce Blanche“ ir už atliktą vaidmenį buvo apdovanota prestižiškiausiu Prancūzijos kino apdovanojimu – Cezariu.

1992 m. Paradis JAV įrašė trečiąjį studijinį albumą. Jį pavadino savo pačios vardu – „Vanessa Paradis“. Tai buvo pirmasis Vanessos albumas anglų kalba. Jį prodiusavo garsus roko atlikėjas Lenny Kravitz.

Tačiau po truputį atlikėjos populiarumas ėmė blėsti. 1994 m. ji išleido albumą „Live“. Po to Vanessa keletui metų pasitraukė iš muzikos, nusifilmavo keliuose filmuose ir, 2000 m. pradžioje, įrašė albumą „Bliss“. Tai ketvirtasis studijinis albumas. Jis sulaukė gana palankaus kritikų vertinimo. „Bliss“ lydėjo po metų pasirodęs koncertinis albumas „Au Zénith“. Keletui metų ir vėl pasitraukusi iš muzikos, 2007 m. ji grįžo su nauju, jau penktuoju studijiniu albumu „Divinidylle“. Šio albumo koncertinis pristatymo turas buvo filmuojamas ir 2008 m. rugsėjo mėnesį pasirodė naujausias koncertinis CD/DVD albumas „Divinidylle Tour“.

2017 m. vaidino lietuvių filme Šerkšnas (Frost), (rež. Šarūnas Bartas).

## Šeima
Vanessa Paradis 14 metų praleido su amerikiečių aktoriumi Johnny Depp’u. Jie turi du vaikus – dukrą Lily-Rose Melody Depp (g. 1999 m.) ir sūnų John „Jack“ Christopher Depp III (g. 2002 m.). 2013 m. pora išsiskyrė.

Vanessa Paradis yra prancūzų aktoriaus Didier Pain dukterėčia. Taip pat Vanessa Paradis turi jaunesnę seserį Alysson Paradis, kuri yra aktorė.

## Diskografija

### Studijiniai albumai
* *M&J* (1988)
* *Variations Sur Le Même T’aime* (1990)
* *Vanessa Paradis* (1992)
* *Bliss* (2000)
* *Divinidylle* (2007)

### Koncertiniai albumai
* *Live* (1994)
* *Au Zénith* (2001)
* *Divinidylle Tour* (2008)

## Singlai
* *Joe Le Taxi* (1987)
* *Manolo Manolete* (1988)
* *Marilyn & John* (1988)
* *Maxou* (1988)
* *Coupe Coupe* (1989)
* *Tandem* (1990)
* *Dis Lui Toi Que Je T’aime* (1990) (žodžiai ir muzika – Serge Gainsbourg)
* *Be My Baby* (1992)
* *Sunday Mondays* (1992)
* *Commando* (2000)
* *Divine Idylle* (2007)

## Filmografija
* *Noce Blanche* (1989)
* *Élisa* (1995)
* *Un amour de sorcière* (1997)
* *Le plaisir (et ses petits tracas)* (1998) (balsas)
* *Une chance sur deux* (1998)
* *La fille sur le pont* (1999)
* *Atomik Circus – Le retour de James Bataille* (2004)
* *Mon ange* (2004)
* *The Magic Roundabout* (2005) (balsas)
* *Le soldat rose* (2007)
* *La clef* (2007)
* *L’ARNACOEUR* (2010)
* Frost (2017, rež. Šarūnas Bartas)

## Nuorodos
Oficiali svetainė
Upa

**Upa** () – upė Rusijoje, Tulos srityje, dešinysis Okos intakas. Teka Vidurio Rusijos aukštuma, suformuoja dideles kilpas. Teka į šiaurę, pratekėjusi Tulos miestą pasuka į vakarus.

Didžiausi intakai: Voronka, Plava, Tulica, Upiorta, Mizgėja, Šatas. Įrengtas tvenkinys. Miestai prie Upos yra Sovietskas ir Tula.

## Šaltiniai
Godumas

**Godumas** – didelis materialinių turtų, pinigų troškimas, galintis virsti aistra. Reiškiasi savanaudiškais poreikiais ir hedonistiškomis paskatomis, kai pasitelkiamos neteisingos priemonės ir kliaunamasi turtais. Apimtas godumo žmogus gali pradėti negailestingai konkuruoti, tapti darboholiku, šykštuoliu, taip pat gali pradėti sukčiauti, vogti, užsiimti azartiniais lošimais. Katalikybėje godumas laikomas mirtina nuodėme. Tomo Akviniečio apibrėžimu, gobšumas yra „per didelė turto meilė“.

## Išnašos
Pavydas

**Pavydas** – troškimas materialinių objektų, žmonių, galios, pasiekimų ar pan., kuriuos turi kažkas kitas. Pavydą paprastai lydi neapykanta (neapkenčiamas žmogus, turintis pavydo objektą), pyktis, desperacija, polinkis nusikalsti (kai siekiama gauti pavydo objektą arba bent pakenkti jo turėtojui). Pavydas siejasi su nevisavertiškumo kompleksu, kadangi pavyduolis save nuvertina lygindamas su pavydo objekto turėtoju.

Pavydui artimas **pavyduliavimas** – netekties baimė, kai pavydima savo mylimo žmogaus, baiminamasi netekti jo meilės, trečiojo asmens naudai. Priešingai nei pavydas, pavyduliavimas įtraukia daugiau nei 2 asmenis.

Krikščionybėje pavydas laikomas mirtina nuodėme.
Ricardo Ivoskus

**Ričardas Leonardas Ivoškus** (; g. 1942 m. sausio 10 d. Vilja Balesteryje) – lietuvių kilmės Argentinos politikas, teisininkas (advokatas), kovos prieš prekybą vaikais ir vaikų teisių aktyvistas.

## Biografija
1968 m. Buenos Airių universiteto Teisės ir socialinių mokslų fakultete baigė teisės studijas. 1974–1976 m. Buenos Airių universiteto Teisės ir socialinių mokslų faktulteto Sociologijos katedros dėstytojas. Dirbo teisinėse San Martino miesto institucijose.

1989–1993 m. Buenos Airių provincijos senatorius (atstovavo Unión Cívica Radical partijai). Vienas iš Cheneral San Martino valstybinio universiteto įkūrėjų. 1992 m. JAV prezidento rinkimų stebėtojas. 1999–2011 m. San Martino partido meras (2003 m. ir 2007 m. perrinktas kitai kadencijai), daugiausia kartų perrinktas meras San Martine.

2011 m. balandžio 8 d. su delegacija lankėsi Kaune.

Vedęs (1971 m.), žmona Lidia Naim; sūnūs Daniel ir Sebastian.

## Šaltiniai

## Nuorodos
* San Martin savivaldybės informacija (Ivoškaus CV ispanų k.).
Chimkai

**Chimkai** – miestas Maskvos srityje (Rusija), prie Maskvos kanalo ir Maskvos miesto šiaurės vakarinio pakraščio (skiria Maskvos žiedas); rajono centras. Raketų variklių, energetikos, statybų, plastmasės, lengvoji, maisto pramonė.

Maskvos valstybinis kultūros ir menų universitetas, aukštoji kultūrologijos mokykla. Stovi Vladimiro cerkvė (1678 m., Kurkino kaimo vietoje), Kozmos ir Damijono cerkvė (1730 m., Kozmodemjanskojės kaimo vietoje).

## Istorija

Įkurtas 1850 m. prie Chimkos upės (dabar jos vagoje yra Maskvos kanalas) kaip geležinkelio stoties gyvenvietė prie geležinkelio Maskva–Sankt Peterburgas. Geležinkelio stotis atidaryta po metų. Iki tol Chimkų vietoje buvo kaimai *Куркино*, *Козлово*, *Козмодемьяновское*, *Киреево*, *Красные Горки* ir kiti, kurie apie 1830 m. išpopuliarėjo kaip vasarnamių vietovės. Apie 1900 m. pradėtos statyti pramonės įmonės. Nutiesus Maskvos kanalą 1937 m. Chimkai tapo darbininkų gyvenviete, o 1939 m. miestu.

## Sportas
* FK Himki (futbolas)
* Chimki (krepšinis)

## Miestų partnerystė
*  Gardinas, Baltarusija
*  Poltava, Ukraina
*  Kemeras, Turkija
Arminai I (Krokialaukis)

**Arminai I** – kaimas Alytaus rajono savivaldybėje, Gudelių ežero pietiniame pakraštyje. Rytuose prieina Aniškio miškas, stūkso Arminų piliakalnis (Aniškio piliakalnis).

## Gyventojai

## Šaltiniai
Kaukai

**Kaukais** vadinama:

* lietuvių mitologinės būtybės;
* kaimai Alytaus rajone:
** Kaukai I;
** Kaukai II.
Kaukai I

**Kaukai I** – kaimas Alytaus rajono savivaldybėje, kairiajame Peršėkės krante. Kaime stūkso Kaukų piliakalnis.

## Istorija

Kaukų kaimas įkurtas XX a. tarpukariu Obelytės dvaro žemėse.

## Gyventojai

## Šaltiniai

## Nuorodos
*
Kružiūnai

**Kružiūnai** – kaimas Alytaus rajono savivaldybėje, 4 km į pietus nuo Punios, prie kelio . Kaime stūkso Kružiūnų piliakalnis.

## Gyventojai

### Žymūs žmonės
* Vaclovas Šleinota (1951–2024) – pramonininkas, verslininkas, vadybininkas.

## Šaltiniai
Poteronys

**Poteronys** – kaimas Alytaus rajono savivaldybėje, 2 km į šiaurės vakarus nuo Alovės, prie kelio . Kaime stūkso Milžinų kalnas (arba Poteronių piliakalnis), spėjama, naudotas jau prieš 2000 metų. Pro kaimą teka dešinysis Nemuno intakas Alovė, jos intakas Skernė. Buvusiame Alytaus–Varėnos geležinkelyje išlikę Poteronių viadukas, Skernės upelio tunelis (technikos paminklai).

## Istorija

Kaimas pirmą kartą minimas 1744 m. XIX–XX a. kaime buvo Poteronių geležinkelio stotis.

## Gyventojai

## Šaltiniai
Machačkala

**Machačkala** – miestas pietų Rusijoje, vakariniame Kaspijos jūros krante, Tarkitau kalno papėdėje, 2166 km į pietryčius nuo Maskvos; Dagestano sostinė. Jūrų uostas, geležinkelio stotis, oro uostas, automagistralė. Mašinų, metalo, juodosios metalurgijos, chemijos, statybų, lengvoji, maisto pramonė.

## Istorija

Įkurta 1844 m. kaip rusų karinė tvirtovė ***Petrovskojė*** (), nors vietos gyventojai vadino ***Andži Kala*** („kankinimų tvirtovė“). Nuo 1857 m. miestas ir pavadintas ***Petrovsk Portu*** (; manoma, kad čia 1722 m. žygio į Persiją metu buvo Petro I stovykla). 1870 m. pastatytas uostas. 1896 m. geležinkeliu sujungtas su Vladikaukazu ir Baku. 1921 m. tapo Dagestano respublikos sostine, 1922 m. pervadinta ***Machačkala*** pagerbiant vieną aktyviausių vietos kovotojų už tarybų valdžią Mahomedą-Alį Dachadajevą (1882–1918), kurio slapyvardis buvo Machačius. 1970 m. gegužės 14 d. miestą sukrėtė stiprus žemės drebėjimas.

Rusijos mokslų akademijos tyrimų centras, Dagestano valstybinis, technikos, pedagogikos, islamo universitetai, medicinos ir žemės ūkio akademijos, daug institutų. Yra 5 teatrai (muzikos, dramos, lėlių ir kt.), kraštotyros ir dailės muziejai. Ant Tarkitau kalno yra senovės gyvenvietė *Tarki*, kurioje išlikusios 3 mečetės ir tvirtovės stebėjimo punktas. Spėjama, kad VII–X a. gyvenvietės vietoje buvo chazarų miestas ir laikina sostinė Semenderas.

## Kurortas

Machačkala yra balneologinis ir pajūrio kurortas. Pagrindinis gydomasis veiksnys – mineraliniai vandenys ir dumblinas purvas su sulfidais. Tarkitau garsėja versmėmis ir mineraliniais šaltiniais. Šiaurinėje kalno pašlaitėje terminiai vandenys siekia 100&nbsp;°C. Miesto paplūdimiuose jūros temperatūra vasarą iki 25&nbsp;°C, kartais net 30&nbsp;°C.

## Sportas
* FK Anži Mahačkala (futbolo klubas);
* FK Legion Dinamo (futbolo klubas);
* FK Dinamo (futbolo klubas);
* FK Machačkala (futbolo klubas);
* „Dinamo“ stadionas, kurio talpa 15,2 tūkst. žiūrovų;

## Taip pat skaityti
* Europos didžiausių miestų sąrašas

## Šaltiniai
Novorosijskas

**Novorosijskas** () – miestas pietų Rusijoje, Krasnodaro krašte, prie Juodosios jūros Cemeso įlankos, 136 km į pietvakarius nuo Krasnodaro. Didžiausias Rusijos uostas prie Juodosios jūros, yra geležinkelio stotis, oro uostas, svarbus automobilių kelių mazgas. Cemento, mašinų, metalo, statybų, maisto, medienos pramonė. Uoste lankosi ir vandenynų laivai, pro jį keliauja didžioji dalis Rusijos naftos ir cemento.

Yra jūrų akademija, technikos fakultetas, istorijos muziejus-draustinis, parodų salė, literatūros muziejus, cemento istorijos muziejus.

## Istorija

Įkurtas 1838 m. kaip karinis postas, nuo 1839 m. vadinamas Novorosijsku. Krymo karo metu smarkiai sugriautas, 1866 m. vėl atkurtas jau kaip miestas. 1879 m. rastos didelės mergelio atsargos, XIX a. pabaigoje sparčiai vystėsi naftos ir cemento pramonė. 1896 m. baigtas statyti jūrų uostas. II pasaulinio karo metu miestas smarkiai sugriautas, apie 1965 m. atstatytas. TSRS laikais turėjo miesto-didvyrio titulą.

## Žymūs žmonės

Mieste gimė lietuvių gydytoja ir etnografė Eugenija Šimkūnaitė (1920–1996).

## Sportas
* FK Černomorec Novorossijsk (futbolas)

## Šaltiniai
Obelytė

**Obelytė** – kaimas Alytaus rajono savivaldybėje, 1 km į pietus nuo Peršėkininkų, prie Peršėkės upelio. Stūkso Obelytės piliakalnis (arba Remeikių piliakalnis).

## Etimologija

Vietovardis tikriausiai kilęs nuo bendrinio žodžio *[[obelis]]*.

## Istorija

XX a. tarpukariu vadinosi ***Stručkauskų Obelytė***, buvo dvaras ir kaimas, apylinkėse buvo taip pat Peseckų Obelytė ir Pranaičių Obelytė. Sovietmečiu jau minima ***Stačkauskų Obelytė***, po 1970 m. tapusi tiesiog Obelyte.

## Gyventojai

## Šaltiniai
Trakiniai (reikšmės)

**Trakiniais** vadinamos gyvenvietės:

## Lietuva
* Anykščių rajone:
** Kurklių seniūnijoje,
** Skiemonių seniūnijoje;
* Raseinių rajone;
* Šakių rajone:
** Sudargo seniūnijoje,
** Žvirgždaičių seniūnijoje;
* Ukmergės rajone.

## Rusija

Kaliningrado srityje:
* Trakiniai (Danilevskojė) Černiachovsko rajone;
* Trakiniai, Rytprūsių Pilkalnio apskrityje (dabar Krasnoznamensko rajone).
Trakiniai (Kurkliai)

**Trakiniai** – kaimas Anykščių rajono savivaldybėje, Virintos kairiajame krante. Stūkso Trakinių piliakalnis.

## Gyventojai

### Žymūs žmonės
* Juozapas Kukta (1873–1949), vyskupas.
* Martynas Kukta (1875–1956), spaustuvininkas.
* Alfonsas Pilka (1935–2020), filologas, kraštotyrininkas, pedagogas.
* Stanislovas Kaulavičius (g. 1954 m.), pedagogas, Zarasų rajono visuomenės veikėjas.
* Artūras Leita (g. 1969 m.), Lietuvos karinių oro pajėgų vadas, brigados generolas.

## Nuorodos
* 
* Piliakalnis

## Šaltiniai
Varguliai

**Varguliai** – kaimas Anykščių rajono savivaldybėje, 3,5 km į šiaurę nuo Balninkų, ežerų apsuptyje (aplink telkšo Smėlinis, Laumežeris, Pavinkšnis, Baldonas). Stūkso Vargulių piliakalnis, yra nunykusios kapinės. Kaimo pietiniu pakraščiu eina kelias . Šalia – Baldono geomorfologinis draustinis.

## Etimologija

Manoma, jog kaimo pavadinimas kilęs nuo to, kad šioje vietoje žmonės gyveno gana vargingai – buvo tiesiog varguliai.

## Istorija

1598 m. Alantos dvaro inventoriuje minimas Vargulių kaimas, priklausęs Armoniškių valsčiui. Baudžiavos laikais kaimas priklausė Armoniškių dvarui. 1930 m. kaimas išskirstytas į vienkiemius.

1949 m. kaimas buvo įjungtas į kolūkį „Pirmyn“, vėliau priklausė Kalinino vardo kolūkiui, Naujasodžio tarybiniam ūkiui, Staškūniškio kolūkiui.

## Gyventojai

### Žymūs žmonės
* Vytautas Skebas (1941–2017), istorikas, publicistas.

## Šaltiniai
Černiauskai

**Černiauskai** – kaimas Druskininkų savivaldybėje, 3 km į pietus nuo Leipalingio, Bilso Baltajo ežero šiaurinėje pakrantėje. Stūkso Černiauskų piliakalnis. Praeina Leipalingio–Didžiasalio kelias.

## Etimologija
Lenkiškuose žemėlapiuose žymimas kaip *Czarniawka*, bet lietuviškai užrašytas *Czarniouskei*. Pavadinimas kildinamas iš asmenvardžio *[[Černiauskas|Černiáuskas, Černiaũskas]]*.

## Istorija
XIX a. pab. kaimas pateko į Seinų apskrities Leipalingio valsčių ir parapiją.

## Gyventojai

## Šaltiniai
Anastasijus IV

**Anastasijus IV** (**Corrado di Suburra** ar **della Suburra**, *Konradas iš Suburra*, mirė 1154 m. gruodžio 3 d.) – Romos katalikų Popiežius (1153-1154 m.).

Anastasijus IV kilo iš Romos; tėvo vardas – Benediktas. Anastasijus IV dalyvavo dvigubuose Popiežiaus rinkimuose 1130 m., buvo vienas aršiausių antipopiežiaus Anakleto II (1130–38 m.) priešų, o Popiežiui Inocentui II pasitraukus į Prancūziją, liko jo vikaru Italijoje. Iki išrinkimo Popiežiumi buvo Sabinos kardinolas vyskupas (1127–1153 m.). Per savo trumpą pontifikatą Anastasijus IV pasižymėjo kaip taikdarys: su vokiečių imperatoriumi Frydrichu I susitarė dėl Magdeburgo arkivyskupo skyrimo ir tuo užbaigė 4 pontifikatus trukusį ginčą, o *William Fitzherbert* (mirė 1154 m.), žinomą kaip šventą Viljamą Jorkietį, pripažino Jorko vyskupu nepaisant galingo Cistersų ordino pasipriešinimo. Anastasijaus IV įpėdiniu tapo Albano vyskupas ir Ostijos kardinolas *Nicholas Breakspear* (1110–1159 m.), pasivadinęs Adrianu IV.

## Nuorodos
* Sąrašas:Popiežiai
Aneksija

**Aneksija** ( – 'prijungimas') – vienašališkas ir neteisėtas svetimos valstybės teritorijos ar jos dalies prijungimas prie savosios (pvz., Lietuvos prijungimas 1940 m. rugpjūčio 3 d. prie SSRS arba didelės Meksikos teritorijos prijungimas 1848 m. vasario 2 d. prie JAV).

Aneksija paprastai įvykdoma po karinės jėgos panaudojimo ar bent jau grasinimo ja.
Drentė

**Drentė** – Nyderlandų provincija, esanti šalies šiaurinėje dalyje. Ribojasi šiaurėje su Groningeno, vakaruose su Fryzijos ir pietuose Overeiselio provincijomis bei rytuose su Vokietija.

2020 m. Drentėje gyveno 502 000 gyventojų, o provincijos plotas 2 680 km².

Drentėje gyvenama daugiau kaip 15 000 metų. Vėliau regionas buvo Utrechto, Habsburgų Nyderlandų, Nyderlandų Respublikos, Batavijos Respublikos, Olandijos Karalystės ir Nyderlandų Karalystės dalis. Drentė oficialiai provincija tapo 1796 m. Provincijos administracinis centras yra Asenas.

Drentė, priešingai negu kitos Nyderlandų provincijos, retai apgyvendinta. Išskyrus mažus miestus Aseną (67 963 gyv.) ir Emeną (107 113 gyv.), Drentės žemė daugiausia naudojama žemės ūkiui, joje yra daug miškų ir gamtos.

## Istorija
Drentė, priešingai negu kitos Nyderlandų provincijos, buvo retai apgyvendinta. Manoma, kad pirmieji gyventojai šioje teritorijoje galėjo gyventi 3500 m. pr. m. e. Rašytiniuose šaltiniuose pirmą kartą pamininėta 820 m., kaip *Pago Treanth* (Drentės rajonas). Apie 1024–1025 m. jau minima kaip Drentės grafystė, kuomet Nyderlandai tapo atskira valstybe, į jos teritoriją taip pat įėjo ir Drentė, tačiau provincijos statusas suteiktas tik 1796 m. sausio 1 d. Netrukus prieš Antrojo pasaulinio karo pabaigą Nyderlandų valdžia pastatė stovyklą, kurioje buvo įkalinta daug žydų, čigonų ir kt. Iš čia traukiniu į Lenkijos koncentracijos stovyklą buvo deportuota Ana Frank.

Provincijos pavadinimas reiškia „trys žemės“.

## Geografija

Drentė yra 9-a pagal dydį Nyderlandų provincija. Jos bendras plotas yra 2683 km², iš jų 2639 km² – žemė, o 44 km² – vanduo. Apie 72 % žemės naudojama žemės ūkiui.

Drentėje plyti keli viržynai, bet nėra didesnių upių ar ežerų. Provincijoje yra Drentės−Fryzės Voldo (*Drents-Friese Wold*), Dvingelderveldo (*Dwingelderveld*) ir Drentės Aa (*Drentsche Aa*) nacionaliniai parkai.

Pagrindiniai provincijos miestų centrai yra sostinė Asenas šiaurėje ir Emenas, Mepelis, Hogevenas bei Koevordenas pietuose.

## Kultūra

### Sportas
FC Emmen yra vienintelis profesionalus futbolo klubas Drentės provincijoje. Klubas varžosi Eerste divisie (pirmajame divizione), o namų rungtynes žaidžia De Oude Meerdijk stadione.

## Šaltiniai

## Nuorodos
* Žemėlapis  (pdf)
SC Baltai Kaišiadorys

**Kaišiadorių „Baltai“** (arba ***„FC Kaišiadorys-Baltai“***) – Lietuvos futbolo klubas iš Kaišiadorių.

## Istorija

Futbolo centras „Baltai“ įkurtas 2007 m. Tų pat metų pradžioje sukurta klubo simbolika. Klubo pagrindinės spalvos - balta ir raudona, pagalbinė - juoda. „Baltų“ emblemoje raudoname fone, simbolizuojančiame ryžtą ir stiprybę, pavaizduotas gilaus žvilgsnio lietuvio veidas.

## Sezonai
### [[LFF]] varžybos

|}

### [[SFL]] varžybos

|}

### Salės futbolo varžybos

|}

### 7x7 Lygos varžybos

|}

## Šaltiniai

## Nuorodos

* Klubo Facebook paskyra
Dukų dinastija

**Dukų dinastija**, Dukai (, *Dukos, Dukai*) – IX a. – XV a. Bizantijos didikų giminė ir Bizantijos imperatorių dinastija, valdžiusi 1059–1067 m. ir 1071–1078 m.

## Istorija
Dinastijos pradininkas Konstantinas X Dukas. Kai 1078 m. didikas Nikiforas III Botaniatas, nuvertęs Mykolą VII Duką Parapinaką, tapo imperatoriumi, Dukai parėmė didikus Komninus. Jiems 1081 m. įsigalėjus, Konstantinas Dukas 1081–1094 m. kaip Aleksijaus I Komnino bendravaldis turėjo nominalų imperatoriaus titulą.

XIII a. Angelų-Dukų giminė valdė Epyro despotiją.

## Žymesni Dukai
* Konstantinas X Dukas (1007–1067) – 1059–1067 m. Bizantijos imperatorius:
** Eudokia Makrembolitisa († 1096 m.) – rašytoja, Konstantino X žmona;
* Romanas IV Diogenas – 1068–1071 m. Bizantijos imperatorius;
* Irena Dukaina (1066–1133) – Aleksijaus I Komnino žmona;
* Mykolas VII Dukas Parapinakas – 1071–1078 m. Bizantijos imperatorius;
* Nikiforas III Botaniatas – 1078–1081 m. Bizantijos imperatorius;
* Aleksijus V Dukas Murtzuflas – 1204 m. Bizantijos imperatorius;
* Jonas III Dukas Vatacis – 1222–1254 m. Bizantijos imperatorius;
* Konstantinas Dukas Tesalietis – 1289–1303 m. Tesalijos valdovas;
* Dukas (apie 1400–1470) – Bizantijos istorikas..

## Šaltiniai

## Literatūra
* D. I. Polemis, The Doukai, London, 1968.
Latviai (Elektrėnai)

**Latviai** – kaimas Elektrėnų savivaldybėje, 7 km į pietryčius nuo Paparčių, kairiajame Neries krante. Stūkso Latvių piliakalnis. Kaimą supa miškas, šalia teka upelis Sukra. Kaimas stūkso istorineje vietoje: netoliese Napoleono karių kapai, nežinomo kareivio kapas, piliakalnis (vietinių vadinamas Zamkova Gura), už kelių kilometrų – Mitkiškių dvaras. Karo miškuose palikti apkasai, kuriuose kažkada vietiniai vaikai rasdavo šaudmenų, iki šiol išlikę. Kaimą sudaro 5 sodybos.

## Gyventojai

## Šaltiniai
Žuvyčiai

**Žuvyčiai** – kaimas Elektrėnų savivaldybėje. Stūkso Žuvyčių piliakalnis.

## Gyventojai

## Galerija


Semeliškių_sen.,_Lithuania_-_panoramio_(7).jpg|Kaimo kryžius
Žuvyčiai, ženklas.JPG|Riboženklis
Žuvyčiai, ūkis.JPG|Ūkis


## Šaltiniai
Aleksandras I (popiežius)

**[[Šventasis]] Aleksandras I** (m. apie 115 m.) – popiežius nuo maždaug 105 iki 115 m.

Vatikano Annuario Pontificio (2003 m.) teigia, kad jis buvo kilęs iš Romos ir popiežiavo nuo 108 ar 109 iki 116 ar 119 metų. Krikščioniška tradicija teigia, kad jis buvo kankinys, bet nėra istorinių įrodymų patvirtinančių ar neigiančių šią nuomonę.

Eusebijaus *Ecclesiastical History IV, IV, 1* tvirtinama, kad Aleksandras I mirė trečiais Romos imperatoriaus Adriano valdymo metais 10 metų išbuvęs Romos vyskupu.

## Išnašos
Dukas

**Dukas** (, apie 1400–1470 m.) – Bizantijos istorikas. Paskutiniojo Bizantijos imperatoriaus Konstantino XI Paleologo valdymo istoriografas.

## Biografija
Kilęs iš didikų Dukų giminės. Jo senelis buvo imperatoriaus Jono VI Kantakuzino kariuomenės vadas.

Nuo 1450 m. Konstantino XI Paleologo istorikas. Kai buvo užimtas Konstantinopolis, perėjo į tarnybą turkų neužimtose salose, iki 1462 m. Genujai priklausančios Lesbo salos valdovų Dorino ir Domeniko Gatelucių diplomatas.

Parašė istorinį veikalą, be pavadinimo, parašytas apie 1462 m. 1421–1462 m. įvykius aprašė remdamasis asmeniniais įspūdžiais, įvykių liudytojų pasakojimais bei graikų, italų ir turkų dokumentais. Manuskriptas saugomas Paryžiuje. Pirmą kartą jį išspausdino 1649 m. būsimasis astronomas Ismaelis Bujo. 1834 m. rinkinyje „Corpus scriptorum Hist. Byz.“ išleistas Bonoje.

## Šaltiniai

## Literatūra
D. I. Polemis, The Doukai, London, 1968.

## Nuorodos
* The Columbia Encyclopedia, Sixth Edition. 2001-07
Polderis

**Polderis** () – nusausinta pakrantės dalis ir dirbama žemė, nuo vandens telkinio atitverta dambomis teritorija.

Polderių yra Belgijoje, Italijoje, JAV, Jungtinėje Karalystėje, Lenkijoje, Lietuvoje, Nyderlanduose, Prancūzijoje, Vokietijoje.
Flevolandas

**Flevolandas** () – Nyderlandų provincija, esanti šalies centrinėje dalyje. Ribojasi šiaurėje su Fryzijos, rytuose su Overeiselio ir Gelderlando, pietuose su Utrechto ir Šiaurės Olandijos provincijomis. Pagal sausumos plotą (1 410 km²) Flevolandas yra mažiausia Nyderlandų provincija.

2023 m. sausio mėn. provincijoje gyveno apie 445 000 gyventojų. Flevolandą sudaro šešios savivaldybės, administracinis centras – Lelistadas, o didžiausias miestas – Almeras (septintas pagal dydį šalyje), įeinantis į Randstadą. Už miesto teritorijų ribų Flevolando žemė daugiausia naudojama žemės ūkiui.

## Istorija
Po 1916 m. Nyderlandų vyriausybė nutarė atitverti jūrą Zuiderzee () damba, kuri apsaugotų nuo potvynių. Vėliau už dambos nusausinta teritorija (vad. Polderis).

## Administracinis suskirstymas

## Ekonomika
Provincijos bendrasis vidaus produktas (BVP) 2018 m. buvo 14 mlrd. eurų, o tai sudarė 1,8% Nyderlandų ekonomikos produkcijos. BVP vienam gyventojui, pakoregavus pagal perkamąją galią, tais pačiais metais buvo 29 500 EUR arba 98 % EU27 vidurkio.

## Šaltiniai
Puikybė

**Puikybė** – emocija, pasireiškianti itin dideliu savęs vertinimu, tuo pačiu manant, kad kiti yra menkesni už tave. Daugelyje religijų puikybė vertinama kaip itin neigiamas jausmas, nuodėmė (krikščionybėje – mirtina nuodėmė). Tuo tarpu išdidumas, didžiavimasis yra švelnesnė emocija ir, priklausomai nuo kultūrinių nuostatų, gali būti vertinama teigiamai.

## Nuorodos
* Apie puikybę asirpsichologija.lt svetainėje

## Susiję straipsniai
*Daningo-Kriugerio efektas
*Didybės manija
*Narcisizmas
Fryzija

**Fryzija** (, ) – Nyderlandų provincija, esanti šalies šiaurinėje dalyje. Šiaurėje ribojasi su Šiaurės jūra, rytuose su Groningeno ir Drentės, pietuose su Overeiselio ir Flevolando provincijomis.

Provincijos plotas 5 753 km², tai yra rečiausiai apgyvendinta provincija valstybėje. 2023 m. Fryzijoje gyveno 660 000 gyventojų,

Provincija yra padalinta į 18 bendruomenių (municipalitetus). Administracinis centras ir didžiausias miestas – Leuvardenas; jame gyvena 123 107 gyventojai. Kitos didesnės bendruomenės Fryzijoje yra Snekas, Herenvenas, Smalingerlandas (įskaitant Drachteno miestą).

## Geografija

Fryzija yra didžiausia Nyderlandų provincija, jeigu į ją įskaičiuojami vandens plotai, pagal žemės plotą tai yra trečia pagal dydį provincija.

Provincijos teritorija kadaise buvo senovinio didesnio Fryzijos regiono dalis. Fryzijos reljefas yra labai lygus, jos žemę daugiausia sudaro pievos, joje yra daug ežerų. Aukščiausias regiono taškas – Vlilando sala (45 m).

Fryzijoje yra keturi Nyderlandų nacionaliniai parkai: Širmonikogo nacionalinis parkas (Schiermonnikoog), Aldės Feaneno nacionalinis parkas (Alde Feanen), Lauersmero nacionalinis parkas (Lauwersmeer) (iš dalies Groningene) ir Drentės−Fryzės Voldo nacionalinis parkas (Drents-Friese Wold) (taip pat iš dalies yra Drentėje).

## Didžiausi miestai
Dešimt didžiausių Fryzijos miestų:

## Kultūra
### Kalba
Fryzija yra viena iš dvylikos provincijų Nyderlanduose, turinčių savo nacionalinę kalbą. Nacionaline kalba Fryzijoje yra laikoma vakarų fryzų kalba. Kalbos politika Fryzijoje yra jos išsaugojimas. Fryzijoje fryziškai kalbančių rajonų pradinėse ir vidurinėse mokyklose vakarų fryzų kalba yra privalomasis dalykas.

### Sportas

Provincija garsi greitojo čiuožimo sportu, esant palankioms orų sąlygoms vyksta masiniai čiuožimai. Kai žiemos būna pakankamai šaltos gėlo vandens kanalams smarkiai užšalti, provincijoje vyksta tradicinės „Elfstedentocht“ (vienuolikos miestų turas) 200 kilometrų čiuožimo ant ledo varžybos.

## Taip pat skaitykite

* Fryzija (regionas)
* Fryzų salos

## Literatūra
* Helma Erkelens, *[https://www.academia.edu/16346563/The_Frisian_Enigma Taal fen it hert. Language of the Heart. About Frisian Language and Culture]*, Province of Fryslân, Leeuwarden 2004
* John Hines & Nelleke IJssennagger (eds.), *Frisians and their North Sea Neighbours: From the Fifth Century to the Viking Age*, Boydell & Brewer, Woodbridge/Rochester 2017
* Goffe Jensma, 'Minorities and Kinships. The Case of Ethnolinguistic Nationalism in Friesland’, in: P. Broomans et al. (eds.), *The Beloved Mothertongue. Ethnolinguistic Nationalism in Small Nations: Inventories and Reflections*, Peeters, Louvain-Paris-Dudley 2008, p. 63-78
* Horst Haider Munske (ed.), *Handbuch des Friesischen / Handbook of Frisian Studies*, Max Niemeyer, Tübingen 2001
* Oebele Vries, 'Frisonica libertas: Frisian Freedom as an Instance of Medieval Liberty', in: *Journal of Medieval History* 41 (2015), nr. 2, p. 229-248

## Šaltiniai
Slidės (reikšmės)

Žodis **slidė** reiškia:

* slidė – judėjimo sniegu įtaisas, naudojama kaip sporto priemonė arba medžiotojų ar kareivių transporto priemonė;
* vandens slidė – judėjimo vandeniu įtaisas, skirta judėti tempiant motorinei valčiai ar panašiam vilkikui;
* slidė – važiuoklės dalis, plati pavaža, skirta judėti sniegu, naudojama sniegaeigiuose, ant sniego nusileisti skirtų lėktuvų važiuoklėse, aerorogėse ir pan.
Kamusas

**Kamusas** () – specialus kailis, kuriuo pakalamos slidės, kad būtų sumažintas slydimas atgal, ypač šliaužiant aukštyn įkalne. Taip pakaltas slides rusiškai vadina *камусные лыжи* (kamusinės slidės).

Kamusu pakaltomis slidėmis galima greitai šliuožti giliu puriu sniegu, paprastu žingsniu kilti į įkalnę (nereikia kilti „eglute“ ar „laipteliais“).

Kamusas – tai stangriaplaukė kailio dalis, nunerta nuo briedžio, elnio ar arklio kojų apatinės dalies. Medžiotojai paprastai teigia, kad arklio kamusas užtikrina greičiausią judėjimą, briedžio kamusas pats patvariausias, o šiaurinio elnio – pats tyliausias, nes šliaužiant negirgžda sniegas. Kamusui naudoja ir stirnų, kabargų, tauriojo elnio kojų kailį. Pakrantės rajonuose naudoja ir ruonių kailį.

Kamusui naudojamo kailio plaukai turi būti sugulę viena kryptimi. Odos sluoksnį nugramdo kuo ploniau, kad kamuso masė būtų kuo mažesnė. kamusą tvirtinant prie slidžių plaukų turi būti pakrypę tiesiai atgal, lygiagrečiai slidžių kraštams. Jei kamuso plaukai bus sugulę įstrižai, slidė slys kreivai. Kamusą prie slidžių prikala vinelėmis, prisiuva ar priklijuoja.

Kamusinių slidžių trūkumas – kailis primirksta vandens, ir slidės pasidaro labai sunkios. Todėl medžiotojai neretai daro kombinuotas slides – prie medžioklinių slidžių pliku apatiniu paviršiumi priklijuoja apie 8 cm pločio kamuso juostą. Tokios slidės irgi neslysta atgal, o sušlapusios nepasidaro pernelyg sunkios.

## Nuorodos
* Охотничьи лыжи. Изготовление
T-26

**T-26** – lengvasis tankas, gamintas Tarybų Sąjungoje. Sukurtas pagal britų tanką *[[Vickers Mk. E]]*, kuris buvo nupirktas 1930 m. Nuo 1931 m. T-26 tanku buvo apginkluota Raudonoji Armija.

## Modifikacijos
* **T-26 1931 m. modelis (T-26A)** – dviejų bokštelių su dviem kulkosvaidžiais
* **T-26 1932 m. modelis** – dviejų bokštelių versija su 37 mm patranka viename ir kulkosvaidžiu kitame.
* **T-26TU** – vado mašina su radija.
* **T-26 1933 m. modelis (T-26B)** – vieno bokštelio versija su 45 mm patranka. Skaitlingiausia modifikacija
* **T-26 1938 m. (T-26C)** – naujas pusiau kūginis bokštelis ir nuožulnūs šarvai. Suvirinta konstrukcija.
* **T-26 1939 m. modelis (T-26S)** – pusiau kūginis bokštelis, padidinti šarvai su nuožulniais korpuso šonais. Suvirinta konstrukcija.
* **T-26A pagalbos artilerijai tankas** – padidintas bokštelis su 76,2 mm haubica Modelis 27/32. Važiuoklė buvo perkrauta, pagaminti tik keli tankai.
* **OT-26** – liepsnosvaidinis variantas, sukurtas iš varianto su vienu bokšteliu ir kulkosvaidžiu.
* **OT-130** – 1933 m. modelio liepsnosvaidinis variantas, panaudotas didesnis bokštelis 45 mm patrankai, bet be patrankos su kulkosvaidžiu variantas.
* **OT-133** – 1933 m. modelio liepsnosvaidžio variantas, be patrankos.
* **OT-134** – 1933 m. modelio liepsnosvaidžio variantas, su 45 mm patranka.
* **TT-26** – tankas su nuotoliniu valdymu
* **SU-5-1** – savaeigis pabūklas su 76,2 mm haubica (sukonstruotas nedidelis kiekis).
* **SU-5-2** – savaeigis pabūklas su 122 mm haubica (sukonstruotas nedidelis kiekis).
* **SU-5-3** – savaeigis pabūklas su 152,4 mm mortyra (sukonstruotas nedidelis kiekis).
* **T-26-T** – šarvuotas artilerijos vilkikas su T-26 važiuokle. Pirmosios versijos buvo be šarvuotos kabinos, o T-26-T2 visiškai šarvuotas. Mažas kiekis pagamintas 1933 m. motorizuotoms artilerijos baterijoms vilkti 76,2 mm pabūklus. Keletas egzempliorių tarnavo iki 1945 m.
* **TN-26 (''Tank Nabludatel'', Stebėjimo tankas)** – eksperimentinė T-26-T versija skirta stebėjimui. turėjo 5 žmonių ekipažą ir radiją.
* **T-26E** – per tarpukario periodą (1940–41), suomiai perginklavo turėtus Vickers 6-Ton tankus su užgrobtais sovietiniais 45 mm pabūklais ir kulkosvaidžiais iš T-26 tankų. Naujieji tankai pavadinti **T-26E**. Naudoti 1941–1944 m. mūšiuose ir tarnavo iki 1959.
* **TR-4** – šarvuotis
* **TR-26** – šarvuotis
* **TR4-1** – amunicijos transportavimo mašina
* **TB-26** – amunicijos transportavimo mašina
* **T-26Ts** – kuro transportavimo mašina
* **TTs-26** – kuro transportavimo mašina
* **ST-26** – inžinerinis tankas
Joseph Lister

**Džozefas Listeris** ( 1827 m. balandžio 5 d. – Aptonas, Eseksas, Anglija – 1912 m. vasario 10 d. Volmeris, Kentas, Anglija) – žymus anglų chirurgas, žinomas antiseptinių priemonių populiarintojas ligoninėse. Baronas, peras (1897 m.). 

## Biografija
Gimė pasiturinčioje šeimoje. Tėvas buvo optikas ir fizikas. Lankė kvakerių mokyklą, kurioje buvo mokoma gamtos mokslų, kalbų, matematikos. 1853 m. baigė medicinos bakalauro studijas Londono universiteto koledže. Po studijų pradėjo dirbti gydytoju universiteto ligoninėje. Nuo 1854 m. pradėjo dirbti Edinburgo karališkoje ligoninėje, tapo Škotijos Karališkosios medicinos draugijos nariu. Dirbo chirurgu. Dėstė Glazgo universitete. 1859 m. tapo Glazgo universiteto chirurgijos profesoriumi. Nuo 1869 m. Edinburgo universiteto Chirurgijos klinikos vadovas, o nuo 1877 m. vadovavo Karališkojo koledžo Londone Chirurgijos klinikai. Nuo 1895 m. iki 1900 m. Londono karališkosios draugijos prezidentas. Dirbdamas Glazgo universitete, susipažino su Prancūzijos mikrobiologo ir chemiko L. Pastero darbais, kuriuose teigta, kad maistas gali sugesti patekus anaerobinėms infekcijoms. L. Pasteras pasiūlė tris metodus kaip pašalinti mikroorganizmų sukeliamą pavojų. Dž. Listeris eksperimentais patvirtino L. Pastero išvadas, įrodė, kad žaizdų pūliavimo priežastis yra gyvi mikroorganizmai, patekę į ją iš oro. Kovai su mikrobais jis 1865 m. pirmą kartą Glazgo ligoninėje panaudojo karbolio rūgštį, nustatė optimalią jos koncentraciją – 3-5 % ir sukombinavo specialų keleto sluoksnių tvarstį, kad prie žaizdos neprieitų oras. Sėkmingo gydymo rezultatus Dž. Listeris išspausdino 1867 m. moksliniame medicinos žurnale *The [[Lancet]]*. Dž. Listeris rekomendavo prieš operacijas, jų metu chirurgams mūvėti pirštines bei naudoti karbolio rūgštį žaizdoms bei medicinos instrumentams dezinfekuoti. Pradėjus taikyti šias priemones, labai sumažėjo ligonių mirtingumas po chirurginių operacijų. Dž. Listeris taip pat pasiūlė originalių smegenų navikų, girnelės operacijų.

## Šaltiniai